VVS Laxman birthday special
క్రికెట్లో ఆయన.. వేరీ వేరీ స్పెషల్
భారత క్రికెట్ దిగ్గజం వీవీఎస్ లక్ష్మణ్ పుట్టిన రోజు నేడు. సొగసైన షాట్లకు మారుపేరైన  మన వేరీ వేరీ స్పెషల్‌ గురించి తెలుసుకుందామా...
TNN | Updated:
Nov 1, 2016, 02:38PM IST
&lsquo;అతడు&rsquo; సినిమాలో తనికెళ్ల భరణి చెప్పే డైలాగు గుర్తుందా? &lsquo;&lsquo;ఎవడన్నా కోపంగా కొడతాడు లేదా బలంగా కొడతాడు. వీడేంటిరా చాలా శ్రద్ధగా కొట్టాడు. ఏదో గోడ కడుతున్నట్లు.. గులాబీ మొక్కకు అంటు కడుతున్నట్లు.. చాలా జాగ్రత్తగా, పద్ధతిగా కొట్టాడు. వాడు మాగాడ్రా బుజ్జి&rsquo;&rsquo; అనే ఆ డైలాగు.. మన వీవీఎస్ లక్ష్మణ్&zwnj;కు కరెక్ట్&zwnj;గా సరిపోతుంది. భారత క్రికెట్ చరిత్రలో లక్ష్మణ్ ప్రత్యేక స్థానం ఏర్పరుచుకోగలిగాడంటే.. అందుకు ఆట తీరులో కనబరిచే మాయాజాలమే. ఆయన కొట్టే మణికట్టు షాట్లు ఫీల్డర్&zwnj;కు పిచ్చెక్కిస్తాయి. ఎంతో సొగుసుగా, ప్రశాంతంగా, ఓపికగా ఆయన కొట్టే షాట్లు క్రికెట్ ప్రియులు ఎప్పటికీ మరిచిపోలేరు. మరి, అటువంటి ఆటగాడు భారత జట్టుకు దక్కడం, ఆయన మన తెలుగువారే కావడం గర్వించతగిన విషయం. మంగళవారం ఆయన పుట్టిన రోజు సందర్భంగా ఈ ప్రత్యేక కథనం.
ఆటలో... ఆయన వేరీ వేరీ స్పెషల్
వీవీఎస్ అంటే వంగీవరపు వెంకట సాయి లక్ష్మణ్. అయితే, క్రికెట్ ప్రపంచం ఆయన్ను వేరీ వేరీ స్పెషల్ (వీవీఎస్)గా గుర్తించింది. 1974, నవంబరు 1న హైదరాబాద్&zwnj;లో జన్మించిన లక్ష్మణ్ బాల్యం నుంచి బ్యాట్&zwnj;తో మెరుపులు మెరిపించాడు. స్వయంగా అతని మేనమామ బాబా కృష్ణమోహన్&zwnj; వద్దే క్రికెట్&zwnj;లో తర్ఫీదు పొందాడు. ఆరేళ్ల వయస్సులోనే బ్యాట్ పట్టిన లక్ష్మణ్.. 12 ఏళ్ల నుంచి వివిధ క్రికెట్ పోటీల్లో తన ప్రతిభను చాటాడు. ప్రముఖ క్రికెటర్ జయసింహ కోచింగ్&zwnj;తో లక్ష్మణ్ తిరుగులేని బ్యాట్స్&zwnj;మెన్&zwnj;గా రాణించాడు. తొలుత అండర్-13 జట్టుకు ఎంపికై ఆయన ఒక్కో మెట్టూ ఎక్కుతూ.. భారత జట్టులో గొప్ప బ్యాట్స్&zwnj;మెన్&zwnj;గా ప్రత్యేకతను ఏర్పరుచుకున్నారు.
పదిన్నర గంటలు.. క్రీజులోనే
ఓపికకు మారు పేరు వీవీఎస్. ఆయన కేరీర్&zwnj;లో ఆస్ట్రేలియాతో ఆడిన టెస్ట్ మ్యాచ్ ఇప్పటికీ రికార్డే. దాదాపు 10.31 గంటల పాటు క్రీజ్&zwnj;లో నిలబడి 281 పరుగులతో ఆస్ట్రేలియా బౌలర్లకు చెమటలు పట్టించిన విలక్షణ ఆటగాడు లక్ష్మణ్. గత 50 ఏళ్లలో ఈ స్థాయిలో ఏ ఆటగాడు అంతసేపు ఆడిన దాఖలాలు లేవు. లక్ష్మణ్ ప్రస్తుతం సొంతంగా క్రికెట్ అకాడమీ నడుపుతున్నారు. మరోవైపు క్రికెట్ వ్యాఖ్యాత, విశ్లేషుకుడిగా, బీసీసీఐ సలహాదారుడిగా రాణిస్తున్నారు. ఆటలోనే కాదు.. వ్యక్తిగతంగా కూడా లక్ష్మణ్ వేరీ వేరీ స్ఫెషల్&zwnj; అని ఆయన సన్నిహితులు చెబుతుంటారు. మరి, మన లక్ష్మణ్&zwnj;కు పుట్టిన రోజు శుభాకాంక్షలు తెలుపుకుందామా...
వేరీ వేరీ స్పెషల్.. హ్యాపీ బర్త్ డే లక్ష్మణ్..!